Սամու Կաստիլյեխո

Սամու Կաստիլյեխո (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Միլանի կազմում։ Խաղում է վինգերի դիրքում։

Ակումբային կարիերա

Մալագա 
Կաստիլյեխոն Մալագայի ակադեմիայի սան է։ 2014 թվականի ամռանը նա ակումբի առաջին թիմի հետ մասնակցեց մինչմրցաշրջանային ընկերական խաղերին։ Օգոստոսի 2-ին նա դուբլ ձևակերպեց Նյուքասլ Յունայթեդի դեմ ընկերական խաղում՝ ճանաչվելով այս հանդիպման լավագույն ֆուտբոլիստ։ Հաջորդ ամիս Կաստիլյեխոն տեղափոխվեց Մալագայի առաջին թիմ։ Իր պրոֆեսիոնալ դեբյուտը նշեց օգոստոսի 29-ին՝ փոխարինման մտնելով Վալենսիայի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 24-ին՝ Բարսելոնայի դեմ խաղում։ Իր առաջին գոլը պրոֆեսիոնալ կարիերայում խփեց 2015 թվականի փետրվարի 2-ին՝ Վալենսիայի դեմ խաղում։ Մալագայի առաջին թիմի կազմում Կաստիլյեխոն անցկացրեց 34 հանդիպում առաջնությունում՝ դառնալով 1 գոլի և 5 գոլային փոխանցման հեղինակ։

Վիլյառեալ 
2015 թվականի հունիսի 18-ին Կաստիլյեխոն 5 տարվա պայմանագիր կնքեց Վիլյառեալի հետ։ Իր դեբյուտը ակումբի կազմում նշեց օգոստոսի 23-ին՝ Բետիսի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 17-ին՝ Եվրոպայի Լիգայի Ռապիդ Վիեննայի դեմ խաղում։ Իր առաջին գոլը խփեց 2016 թվականի փետրվարի 28-ին՝ Լևանտեի դեմ խաղում։ Սեպտեմբերի 25-ին Կաստիլյեխոն 2 գոլային փոխանցում տվեց Օսասունայի դեմ խաղում, իսկ հանդիպումն ավարտվեց 3-1 հաշվով։ 2018 թվականի հունվարի 27-ին՝ Ռեալ Սոսիեդադի դեմ խաղում նա դարձավ գոլի և գոլային փոխանցան հեղինակ՝ օգնելով Վիլյառեալին հաղթել 4-2 հաշվով։ Մայիսի 12-ին իսպանացին դուբլ ձևակերպեց Դեպորտիվո Լա Կորունյայի դեմ խաղում։ Վիլյառեալի կազմում Կաստիլյեխոն անցկացրեց 127 հանդիպում բոլոր մրցաշարերում՝ դառնալով 11 գոլի և 15 գոլային փոխանցման հեղինակ։

Միլան 
2018 թվականի օգոստոսի 17-ին Կաստիլյեխոն 5 տարվա պայմանագիր կնքեց Միլանի հետ։ Իր դեբյուտը Սերիա A-ում նշեց օգոստոսի 31-ին՝ փոխարինելով Հական Չալհանօղլուին Ռոմայի դեմ խաղում։ Իր առաջին գոլը խփեց սեպտեմբերի 30-ին՝ Սասուոլոյի դեմ խաղում։ Հոկտեմբերի 25-ին Կաստիլյեխոն գոլային փոխանցում տվեց Պատրիկ Կուտրոնեին Եվրոպայի Լիգայի խմբային փուլի Ռեալ Բետիսի դեմ խաղում, ապա հեռացվեց խաղադաշտից հանդիպման 90-րդ րոպեին։ 2019 թվականի հունվարի 16-ին նա թիմի մեկնարկային կազմում խաղադաշտ դուրս եկավ Իտալիայի սուպերգավաթի Յուվենտուսի դեմ խաղում, սակայն Միլանը պարտվեց 1-0 հաշվով։ Փետրվարի 22-ին Կաստիլյեխոն գոլի և գոլային փոխանցման հեղինակ դարձավ Էմպոլիի դեմ խաղում։ Ապրիլի 20-ին իսպանացին գոլ խփեց Պարմայի դեմ խաղում, իսկ հանդիպումն ավարտվեց 1-1 հաշվով։ Իր առաջին մրցաշրջանում Կաստիլյեխոն անցկացրեց 40 հանդիպում՝ դառնալով 4 գոլի և 4 գոլային փոխանցման հեղինակ։

2019 թվականի հոկտեմբերի 5-ին՝ Ջենոայի դեմ խաղում Կաստիլյեխոն կարմիր քարտ ստացավ պահեստայինների նստարանին նստած ժամանակ։ 2019-20 մրցաշրջանում իր առաջին գոլը խփեց միայն 2020 թվականի հունվարի 15-ին՝ Իտալիայի գավաթի ՍՊԱԼ-ի դեմ խաղում։

Միջազգային կարիերա 
Կաստիլյեխոն ներկայացրել է Իսպանիան մինչև 16, մինչև 17 և մինչև 21 տարեկանների երիտասարդական հավաքականներում։ Մ21 հավաքականի կազմում իր դեբյուտը նշեց 2015 թվականի մարտի 26-ին՝ Նորվեգիայի դեմ ընկերական խաղում։

Կարիերայի վիճակագրություն

Ակումբային վիճակագրություն 
2020 թվականի հունվարի 16-ի դրությամբ

Ծանոթագրություններ

Արտաքին հղումներ 

 Կաստիլյեխոյի պաշտոնական Տվիտերի էջը
 Կաստիլյեխոյի պաշտոնական Ինստագրամի էջը
 Կաստիլյեխոն transfermarkt-ում
 Կաստիլյեխոն soccerbase.com-ում
 Կաստիլյեխոն WhoScored.com կայքում
 Կաստիլյեխոն Միլանի պաշտոնական կայքում
 Կաստիլյեխոն Սերիա A-ի պաշտոնական կայքում 
 Կաստիլյեխոն ՈՒԵՖԱ-ի պաշտոնական կայքում

Ֆուտբոլի հարձակվողներ
Իսպանացի ֆուտբոլիստներ
Մալագայի ֆուտբոլիստներ
Վիլյառեալի ֆուտբոլիստներ
Միլանի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ